Translate the text from Welsh to English.



 
Rwy’n falch o allu cyhoeddi heddiw bod Prifysgol De Cymru yn cyhoeddi ei hadolygiad o’r tri Chynllun Peilot Nyrsio Ardal yn y Gymdogaeth.


Dechreuodd y cynlluniau peilot dwy flynedd hyn, a gafodd eu hariannu gan Lywodraeth Cymru, ym mis Ebrill 2018\. Mae’r adroddiad yn dangos yr hyn a ddysgir gan y prototeip o dimau Nyrsio Ardal yn y Gymdogaeth, a sut y mae eu gwaith yn cydweddu â’r cyfeiriad strategol a’r polisi i Gymru a ddisgrifir yn y cynllun *Cymru Iachach.*


Ym mis Mawrth 2019, cynhaliodd y Pwyllgor Iechyd, Gofal Cymdeithasol a Chwaraeon ymchwiliad undydd i faes nyrsio ardal a chymunedol. Ar 21 Awst, cyhoeddodd y Pwyllgor adroddiad ar yr ymchwiliad hwnnw, ac ar 20 Medi 2019, derbyniais naw allan o’r deg o argymhellion a wnaed.


Roedd dau o’r argymhellion yn gysylltiedig â’r Cynlluniau Peilot Nyrsio Ardal yn y Gymdogaeth. Y cyntaf oedd y dylid cyflwyno’r hyn a ddysgwyd yn genedlaethol os oedd y gwerthusiad o’r peilot yn gadarnhaol. Yr ail argymhelliad oedd y dylid cyflwyno systemau ar\-lein ar gyfer trefnu amserlen y llwyth achosion ar lefel genedlaethol, os oedd y gwerthusiad o’r rhain hefyd yn gadarnhaol.  


Er mwyn hwyluso’r gwaith o gyflwyno’r hyn a ddysgwyd o’r cynlluniau peilot yn genedlaethol, rwyf wedi penderfynu penodi Nyrs Arweiniol Cenedlaethol ar gyfer Gofal Sylfaenol a Chymunedol, fel rhan o’r Rhaglen Strategol ar gyfer Gofal Sylfaenol. Gallaf gadarnhau y bydd y swydd hon yn dechrau ddiwedd mis Tachwedd 2020\.


Rwyf wedi penderfynu y dylai’r byrddau iechyd, nad oeddent yn rhan o’r cynlluniau peilot cychwynnol, gael cyllid i ddechrau ar y gwaith o gyflwyno dull gweithredu cenedlaethol ar gyfer e\-amserlennu’r llwyth achosion. Bydd Partneriaeth Cydwasanaethau Genedlaethol Cymru yn arwain y gwaith o ddatblygu contract ar gyfer Cymru gyfan. Bydd hynny’n sicrhau ein bod yn cael y manteision gorau o gaffael y systemau hyn yn genedlaethol.


Yn 2017, cynyddais nifer y lleoedd dwy flynedd rhan\-amser ar gyfer hyfforddi fel nyrsys ardal, o 41 o leoliadau’r flwyddyn i 80 o leoliadau’r flwyddyn, ac rydym wedi parhau i gynnal y niferoedd comisiynu hyn. Roeddem wedi cynllunio ar gyfer hyfforddi 80 o nyrsys ardal ychwanegol. Oherwydd y cynnydd sylweddol yn y niferoedd sy’n hyfforddi, sef i 160 o fyfyrwyr sy’n hyfforddi i fod yn nyrsys ardal ar unrhyw adeg benodol, roedd yn anodd i sefydliadau ryddhau mwy o staff. Hyd at fis Medi 2020, ni fu ond yn bosibl hyfforddi 57 o nyrsys ardal yn ychwanegol at y niferoedd a gomisiynwyd. Gan fod pwysau eithriadol ar wasanaethau dros y gaeaf hwn oherwydd y pandemig COVID\-19 a’r heriau sylweddol i wasanaethau cymunedol o ran rhyddhau staff yn ôl y niferoedd a gomisiynwyd, rwyf wedi penderfynu nad fyddai’n ddoeth bwrw ymlaen â’n cynlluniau mewn perthynas â’r 23 o nyrsys ardal eraill ar hyn o bryd. Fodd bynnag, rydym yn parhau’n ymrwymedig i hyfforddi nyrsys ardal.


Rwyf wedi gofyn i’r Prif Swyddog Nyrsio fonitro cynnydd, a byddaf yn darparu gwybodaeth am unrhyw ddatblygiadau yn y dyfodol. Mae’r ddolen at yr adroddiad ar gael isod.


I gloi, hoffwn fanteisio ar y cyfle hwn i ddiolch i’n nyrsys ardal, a’r staff sy’n eu cefnogi, sydd wedi gweithio i sicrhau bod gwasanaethau wedi parhau i weithredu’n llawn yn ystod cyfnod y pandemig. Mae ein staff wedi cydweithio i ddarparu gofal nyrsio i bobl yn eu cartrefi eu hunain, a hynny o dan amgylchiadau hynod heriol. Mae hyn wrth gwrs wedi golygu bod angen defnyddio cyfarpar diogelu personol i gynnal diogelwch y claf. Mae ein timau nyrsys ardal yn arwyr sydd wedi bod yn gweithio’n ddyfal yn y cefndir i barhau i ofalu amdanom drwy gydol y cyfnod digynsail hwn. Diolch yn fawr iawn.


Gwerthusiad o'r Cynlluniau Peilot Nyrsio Ardal Gymdogaeth yng Nghymru \| University of South Wales







Translation:


 
I am pleased to announce today that the University of South Wales is publishing its review into the three Neighbourhood District Nursing Pilots.


The two\-year Welsh Government funded pilots commenced in April 2018\. This report demonstrates the learning from the prototype Neighbourhood District Nursing Teams and how they fit within the Welsh strategic and policy direction set out in 'A Healthier Wales'.


In March 2019 the Health, Social Care and Sport Committee held a one day inquiry into community and district nursing. On the 21 August the Committee published a report on that inquiry and on 20 September 2019 I accepted nine of the ten recommendations made.


Two of the recommendations related to the Neighbourhood District Nursing Pilots. The first was if the pilots’ evaluation were positive, the learning should be rolled out nationally. The second recommended that if caseload e\-scheduling systems being tested as part of the pilots evaluated well, it too should be rolled out nationally.


To support the national roll out of learning from the pilots, I have decided to appoint a National Nursing Lead for Primary \& Community Care as part of the Strategic Programme for Primary Care. I can confirm that this post will commence at the end of November 2020\.


I have also decided that health boards that were not part of the initial pilots will receive funding to commence work to take forward a national approach to caseload e\-scheduling. The National Welsh Shared Services Partnership will lead on developing an all\-Wales contract. This will maximise the benefits of national procurement of these systems.


In 2017 I increased the district nursing two\-year part time training places from 41 placements per year to 80 placements per year and we have maintained these commissioning numbers. We planned to train an additional 80 District Nurses. With the significant increase in training numbers to 160 District Nursing students in training at any one time, the release of additional staff by organisations has been difficult. Up to September 2020 it has only been possible to train an additional 57 district nurses above the commissioned numbers. With the pressure on services over this winter due to the Covid\-19 pandemic and the significant challenge to community services in the release of staff to meet the commissioned numbers, I have decided it would not be prudent to progress the remaining 23 additional district nurses at this time. We do however remain committed to district nurse training.


I have asked the Chief Nursing Officer to monitor progress and will provide further updates in the future. The links to the report are below.


In conclusion I would like to take this opportunity to thank our district nurses and staff who support them who ensured that services remained fully operational over the pandemic. Our staff have worked together to deliver nursing care to people in their own homes in the most challenging circumstances. This has of course required significant use of personal protective equipment to maintain patients’ safety. Our district nursing teams are just some of our unseen heroes who have continued to care for us throughout this extraordinary time. Diolch yn fawr iawn.


Evaluation of the Neighbourhood District Nursing Pilots in Wales \| University of South Wales